

# РЕПУБЛИКА БЪЛГАРИЯ

# Министерство на земеделието, храните и горите

# Областна дирекция “Земеделие” ШУМЕН

# З А П О В Е Д

**№ РД-04-10**

**ШУМЕН, 04.03.2020год.**

 На основание чл.37и, ал.14 от Закона за собствеността и ползването на земеделските земи, чл. 47ж, ал. 1 от Правилника за прилагане на Закона за собствеността и ползването на земеделските земи (ППЗСПЗЗ), във връзка със Заповеди № РД 46-161 от 21.03.2019 г., обн. ДВ, бр. ДВ бр. 33 от 19.04.2019 год. на Министъра на земеделието, храните и горите и съгласно правомощия дадени ми по Заповед № РД 46-220/22.05.2019 год. на Министъра на земеделието, храните и горите.

**Н А Р Е Ж Д А М :**

 **1.** **Откривам процедура за провеждането на търг (втора тръжна сесия)** с тайно наддаване за отдаване под наем на свободните пасища, мери и ливади от държавния поземлен фонд (ДПФ) за срок от 1 /една/ стопанска година в област Шумен за 2019/2020 стопанска година.

 **2.** **Обект на търга** са земите от ДПФ, подробно описани по общини, землища, имоти, начин на ползване, форма на отдаване, срок на предоставяне, начална тръжна цена в списък, който е неразделна част от тази заповед.

 **3. Условия за участие.** В търга могат да участват физически лица, еднолични търговци и юридически лица, регистрирани по Търговския закон, които отговарят на условията, посочени в чл. 37и, ал.13 от ЗСПЗЗ и чл. 47в, ал.1, ал. 2 и ал. 3, чл. 47г, чл. 47ж, чл. 47з, ал.1, ал. 2 и ал.3, чл. 47и, ал.1, ал.2, ал.3 и ал.4, чл. 47к, ал.1, ал.2, ал.3, ал.4 и ал.5, чл.47л от ППЗСПЗЗ, за всички или за отделни поземлени имоти в землищата, описани в списъка по т. 2. В търга се допускат до участие собственици на пасищни селскостопански животни, регистрирани в Интегрираната информационна система на БАБХ и лица, които поемат задължение да поддържат пасищата, мерите и ливадите съгласно Приложение II на Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ, L 347, 20.12.2013 г.), съответно критериите, посочени в Наредба № 2 от 2015 г. за критериите за допустимост на земеделските площи за подпомагане по схеми и мерки за плащане на площ (ДВ, бр. 15 от 2015 г.).

 **3.1.** Други условия. Спазване изискванията на чл. 47м, ал. 1, ал. 2, ал. 3, ал. 4 и ал. 5, чл. 47н, 47о от ППЗСПЗЗ.

 **4.** **Началната тръжна цена и размерът на депозита за участие в търга** са определени със заповед № РД 46-161 от 21.03.2019 г. на Министъра на земеделието, храните и горите. **Размерът на депозита** за участие в търга е 20% от определената началната тръжна цена умножена по площта на обявения имот.

 **5. Условия за плащане на цената.**

 **5.1.** Депозитите се внасят по набирателната банкова сметка на ОД „Земеделие” Шумен: IBAN **BG48 UNCR 7000 3319 7103 28** при Уни Кредит Булбанк.

 **5.2.** Наемните вноски се плащат в български лева, по банкова сметка на ОД „Земеделие” Шумен: IBAN **BG14UNCR96603188177319,** BIC **UNCRBGSF** при търговска банка Уни Кредит Булбанк – филиал Шумен, при условия определени в проекта на договора.

 **6. Място и срок за получаване на документите за участие в търга.** Документи за участие в търга се получават в ОД “Земеделие” Шумен,бул. “Славянски”№17, стая 102, всеки работен ден от 9 часа до 17,30 часа, както и от интернет страницата на ОД „Земеделие” Шумен: **http://www.mzh.government.bg/odz-shumen**

 **7. Място и срок за подаване на документите за участие в търга.**

 Документите за участие в търга се подават в ОД “Земеделие” Шумен, бул.“Славянски” №17, стая 106, всеки работен ден от 9 часа до 17,30 часа, от **06.03.2020 год. до 20.03.2020 год. /вкл./**.

 **8. Информация за земите – обект на търга,** са изложени в ОД “Земеделие” Шумен и Общинските служби по земеделие – за земите, обект на търга на територията на съответната община.

 **9. Търгът ще се проведе** в ОД “Земеделие” Шумен, бул. “Славянски” №17, стая 104:

 **на 24.03.2020 година от 09.30 часа за обл. Шумен със задължително присъствие на кандидатите или упълномощени от тях лица.**

 **10.** В случаите по чл. 47л от ППЗСПЗЗ стъпката за наддаване е в размер на един лев от предложената от участниците цена.

**ДИМИТЪР ВЪРБАНОВ**

 *Директор на Областна дирекция*

*“Земеделие” Шумен*